Ti tommeltotter

Ti tommeltotter (orig: Home Improvement) er en amerikansk familie-relatert komiserie som gikk på ABC fra 1991 til 1999. Serien handlet om familiemannen Tim - en aktiv mann med mange plikter som ektemann, far til tre sønner og sitt eget TV-show. I programmet sitt lærte han bort hvordan man forbedret hjem og bolig ved egen hjelp. Til tross for at han var en utmerket programleder var han ikke særlig «handy» og han forårsaket flere ulykker på TV-settet. På hjemmebane var det kona Jill som oftest fikk det siste ordet. Hjemme hadde han forøvrig god kontakt med naboen Wilson. Han gav Allen livskloke råd fra andre siden av det høye hagegjerdet. Hovedrollen ble spilt av Tim Allen. Rollen ble hans store gjennombrudd i karrieren.

Serien ble meget populær i USA og var blant de tre mest sette TV-seriene i perioden 1992-1995. Tredje sesong endte opp som den nest mest sette TV-serien i USA.  

I Norge gikk serien på TV3 fra 1993. 

 Handling 
TV-erien sentrerer seg hovedsakelig rundt Taylor-familien, som består av Tim Taylor, hans kone Jill og deres tre sønner: Brad, Randy og Mark. Familien bor i Detroit, og deres nærmeste nabo heter Wilson, som ofte hjelper til for å løse forskjellige problemer hos Taylor-familien. Tim er en stereotypisk amerikansk mann, som elsker verktøy, elektronikk, kjøretøy og sport. Tim var tidligere selger for den fiktive bedriften Binford Tool-selskapet, men er ofte over-ambisiøs, tror han kan alt, og blir ofte utsatt for uhell. Tim er vittig og tuller mye, selv på upassende tidspunkter - til stor forferdelse for hans kone.

I senere sesonger vender Jill tilbake til college, for å studere psykologi. Familie-livet er ofte veldig støyende for Taylor-familien. De to eldste barna, Brad og Randy, plager ofte den mye yngre Mark. Brad, populær og atletisk, var ofte impulsiv og gjorde ting uten å tenke seg ordentlig om først. Dette førte ham regelmessig i forskjellige problemer. Randy, ett år yngre enn Brad, hadde mer sunn fornuft enn Brad, men var heller ikke immun mot problemer. Randy var medlem av skolens drama-klubb, og senere skrev han for skole-avisen. Men i løpet av den åttende sesongen reiste han til Costa Rica.

Hver episode inkluderer også Tims eget Binford-sponsede TV-program, kalt Tool Time, en historie i historien som vanligvis forsøker å gi gode råd angående oppussing og bolig. Når han er vert for dette showet, får Tim ofte selskap av en kamerat, Al Borland (spilt av Richard Karn) og deretter Lisa (spilt av Pamela Anderson) og senere Heidi. Men deres viktigste oppgave var bare å introdusere Tim som showets vert. Selv om Tim blir avslørt for å være en utmerket selger og TV-personlighet, blir han ofte utsatt for en rekke ulykker som alt-mulig-mann. Dette forårsaker ofte enorme katastrofer både på og utenfor settet, til forferdelse for både kollegaene og familien hans. Men de fleste Tool Time-seere antar at alle ulykkene på «Tool Time» er gjort med vilje, for å demonstrere konsekvensene av å bruke verktøy på feil måte.

 Roller 
 Tim Allen - Tim Taylor
 Patricia Richardson - Jill Taylor
 Zachery Ty Bryan - Bradly Michael Taylor
 Taran Noah Smith - Mark Taylor
 Jonathan Taylor Thomas - Randy Taylor
 Richard Karn - Al Borland
 Debbe Dunning - Heidi Keppert
 Earl Hindman - Wilson Wilson, Jr.
 Pamela Anderson - Lisa

Referanser

 Eksterne lenker 

Kategori:Komiserier fra USA
Kategori:TV-produksjoner fra USA, fra 1990-årene
Kategori:TV-produksjoner på ABC